Az 1995-ös világbajnokságon a negyedik helyen végzett, 182 pontos hátrányban a bronzérmes Ináncsi Rita mögött. Az atlantai olimpián újfent három számban szerepelt. Távolugrásban csak tizenkilencedikként zárt, hétpróbán viszont ötödik lett. Tagja volt továbbá a négyszer százas Sierra Leone-i váltónak is, de hazája csapatával nem jutott túl az első futamról. Az ezt követő időszakban sérülések hátráltatták.